Другі інтэрактыў, які актыўна рыхтуецца да адкрыцця сезона, — “Балотная каралева” па п’есе Таццяны Сівец “Не расказвай мне казкі”. Рэжысёр, педагог тэатральнага аддзялення сталічнай Дзіцячай школы мастацтваў № 2 Яўген Рэкеш абраў у якасці падмосткаў Елачную залу (вялікае фае). На гэтай нестандартнай пляцоўцы гледачоў чакаюць прыгоды і пераўтварэнні сучаснай чарадзейнай казкі.